ΔΕΛΤΙΟ ΤΥΠΟΥ

Αθήνα, 7 Μαρτίου 2025

**ΠΡΟΚΗΡΥΞΗ ΥΠΟΤΡΟΦΙΩΝ**

**Ελληνικής Ένωσης Προστασίας Θαλάσσιου Περιβάλλοντος - HELMEPA**

**Ακαδημαϊκού Έτους 2025-2026**

Η Ελληνική Ένωση Προστασίας Θαλάσσιου Περιβάλλοντος - HELMEPA προκηρύσσει για το Ακαδημαϊκό Έτος 2025-2026, τις παρακάτω έξι (6) υποτροφίες για μεταπτυχιακές σπουδές επιπέδου Master’s, πλήρους (full-time) μονοετούς ή διετούς φοίτησης και παρακολούθησης με φυσική παρουσία, σε Πανεπιστήμια στην Ελλάδα, σε χώρα μέλος της Ευρωπαϊκής Ένωσης, τη Μεγάλη Βρετανία ή/και την Ελβετία.

Στόχος του προγράμματος υποτροφιών της HELMEPA είναι η δημιουργία στελεχών με στέρεες επιστημονικές βάσεις στους τομείς Ναυτιλίας, Περιβάλλοντος και Εκπαίδευσης, η επιβράβευση της αριστείας ή/και η ενίσχυση οικονομικά ασθενέστερων φοιτητών/τριών. Το πρόγραμμα υποτροφιών αφορά:

Τρεις (3) υποτροφίες για **Μεταπτυχιακές Ναυτιλιακές Σπουδές,**

1. ύψους 15.000€, στη μνήμη του Γιώργου Π. Λιβανού, Ιδρυτή της HELMEPA.
2. ύψους 15.000€, στη μνήμη της Αθηνάς Ι. Μαρτίνου. Η υποτροφία είναι ευγενική δωρεά του Ιδρύματος που φέρει το όνομα της εκλιπούσας.
3. ύψους 10.000€, στη μνήμη του Νικολάου Σ. Αποστολόπουλου. Η υποτροφία είναι ευγενική χορηγία της οικογένειας του εκλιπόντος. Προτεραιότητα θα δοθεί στις σπουδές που έχουν σχέση με το Ναυτικό Δίκαιο (Maritime Law) και τις Ναυτασφαλίσεις (Marine Insurance).

Δύο (2) υποτροφίες για **Μεταπτυχιακές Σπουδές Περιβάλλοντος****,**

1. ύψους 15.000€, στη μνήμη του Καπετάν Βασίλη Κ. Κωνσταντακόπουλου, Επίτιμου Προέδρου της HELMEPA.
2. ύψους 10.000€ στη μνήμη του Βάσου Χατζηωάννου. Η υποτροφία είναι ευγενική χορηγία της οικογένειας του εκλιπόντος.

Μία (1) υποτροφία για **Μεταπτυχιακές Σπουδές σε Εκπαίδευση για το Περιβάλλον και τη Βιώσιμη Ανάπτυξη, ή Ναυπηγική και Θαλάσσια Μηχανική**,

1. ύψους 15.000€ στη μνήμη του Σταύρου Νταϊφά. Η Υποτροφία είναι ευγενική χορηγία της κόρης του, κας Ειρήνης Στ. Νταϊφά, Γενικής Γραμματέως του Διοικητικού Συμβουλίου της HELMEPA.

**ΑΙΤΗΣΗ ΜΠΟΡΟΥΝ ΝΑ ΥΠΟΒΑΛΟΥΝ**

Υποψήφιοι μέχρι 32 ετών, οι οποίοι έχουν ολοκληρώσει τις σπουδές τους σε Ελληνικό Ανώτατο Εκπαιδευτικό Ίδρυμα (ΑΕΙ) ή Κολλέγιο ή Ακαδημία Εμπορικού Ναυτικού (ΑΕΝ), με βαθμό πτυχίου 7,5 και άνω.

Υποψήφιοι που έχουν εξασφαλίσει βεβαίωση αποδοχής σε μεταπτυχιακό πρόγραμμα πλήρους μονοετούς ή διετούς φοίτησης (full time), για το ακαδημαϊκό έτος 2025-2026.

**ΔΙΚΑΙΟΛΟΓΗΤΙΚΑ & ΥΠΟΒΟΛΗ**

Οι ενδιαφερόμενοι θα πρέπει να καταθέσουν ηλεκτρονικά την **αίτησή** τους ([πατήστε εδώ](https://airtable.com/appzT9w4j4JzwOJjA/paglJXu5BwXybGTZ6/form)) μαζί με τα [απαραίτητα δικαιολογητικά](https://helmepa.gr/images/pdfs/2025-2026_scholarships-dikaiologitika.pdf) **μέχρι και τις 18.05.2025.**

**Για να ενημερωθείτε περαιτέρω, δείτε τις** [Συχνές Ερωτήσεις](https://helmepa.gr/images/pdfs/2025-2026-scholarships-Syxnes-Erotiseis.pdf).

Για διευκρινίσεις οι ενδιαφερόμενοι μπορούν να επικοινωνήσουν με τον Υπεύθυνο Νέας Γενιάς της HELMEPA, Δημήτρη Καζά, dkazas@helmepa.gr Τ: 210 9343088

